
Projekt sofinancirata Republika Slovenija, Ministrstvo za delo,  družino, socialne zadeve in enake možnosti  ter Evropska unija, Evropski socialni sklad.
[bookmark: _GoBack]Obrazec za nove ponudnike ugodnosti Evropske kartice ugodnosti za invalide 
in projekta »Izboljšanje dostopnosti blaga in storitev za invalide z Evropsko kartico ugodnosti«  

Spoštovani,
Zahvaljujemo se vam, da ste kot nov ponudnik ugodnosti za invalide – imetnike Evropske kartice ugodnosti za invalide, pristopili k projektu »Izboljšanje dostopnosti blaga in storitev za invalide z Evropsko kartico ugodnosti«, ki ga izvaja Nacionalni svet invalidski organizacij Slovenije (NSOIS). Projekt bo ključno pripomogel k višji kakovosti življenja invalidov, ki so zaradi manjših dohodkov pogosto odrinjeni na rob družbe, z vašo pomočjo pa se bo obenem zvišal tudi standard ozaveščenosti o potrebah ranljivih skupin, kot so tudi invalidi. 
Več o PREDNOSTIH, ki jih imate kot PONUDNIK UGODNOSTI v okviru Evropske kartice ugodnosti za invalide, lahko preberete spodaj. 
Prosimo vas, da izpolnite vse spodaj navedene podatke o vaši ustanovi ter o ponudbi ugodnosti, ki ste jo namenili imetnikom Evropske kartice ugodnosti za invalide.
Izpolnjen obrazec lahko pošljete na enega izmed elektronskih naslovov: invalidska.kartica@zalozba.org ali sabina.janicijevic@beletrina.si

PODATKI NOVEGA PONUDNIKA UGODNOSTI:
I. OSNOVNI PODATKI (9):

1. Celotno ime ustanove/podjetja v slovenskem jeziku:

2. Celotno ime ustanove/podjetja v angleškem jeziku:

3. Stalni naslov ustanove/podjetja: 

4. Telefonsko številko ustanove/podjetja:

5. Elektronski naslov (e-mail) ustanove/podjetja:

6. Povezava do slovenske različice spletne strani ustanove/podjetja (link):

7. Povezava do angleške različice spletne strani ustanove/podjetja (link):

8. Delovni čas oziroma uradne ure poslovanja s strankami ustanove/podjetja:

9. Logotip ustanove/podjetja v dovolj veliki ločljivosti in formatu .jpg ali .png: 



II. PODATKI O DOSTOPNOSTI OBJEKTA VAŠE USTANOVE ALI PODJETJA (7)
Prosimo označite, kakšne so trenutne možnosti fizičnega dostopa do prostorov vaše ustanove ali podjetja, kjer bodo imetniki Evropske kartice ugodnosti za invalide koristile vaše ugodnosti: 
1. Na vhodu v stavbo imamo rampo za dostop z invalidskim vozičkom: DA / NE

2. Na voljo je vsaj eno parkirno mesto za invalide (parkirišče za invalide): DA / NE 

3. Na voljo je delujoč toaletni prostor, ki je dostopen z invalidskim vozičkom: DA / NE

4. Vsaj en prostor v naši ustanovi / podjetju je opremljen z indukcijsko zanko: DA / NE 

5. Velikost in opremljenost prostorov je ustrezna za dostop z invalidskim vozičkom: DA / NE 

6. V ustanovi/podjetju imamo na voljo tolmača slovenskega znakovnega jezika: DA / NE

7. Zaposleni v podjetju/ustanovi so izobraženi za komunikacijo in ozaveščeni o potrebah različnih skupin invalidov: DA / NE


III. PODATKI O UGODNOSTIH ZA IMETNIKE EVROPSKE KARTICE
Prosimo, da točno navedete ugodnosti, ki jih v vaši ustanovi/podjetju ponujate imetnikom Evropske kartice ugodnosti za invalide (Na primer: količino popusta pri nakupu produktov ali storitev, gratis ugodnosti, posebne storitve, brezplačno svetovanje, posebna ali prilagojena ponudba storitev za osebe z različnimi oblikami invalidnosti...).



IV. PREDNOSTI PONUDNIKOV UGODNOSTI V OKVIRU EVROPSKE KARTICE UGODNOSTI ZA INVALIDE

1. Brezplačni izobraževalni seminarji: 
V okviru projekta »Izboljšanje dostopnosti blaga in storitev za invalide z Evropsko kartico ugodnosti« bomo organizirali brezplačne izobraževalne seminarje za ponudnike ugodnosti, kjer bodo udeleženci:
· spoznali osnovne zakonitosti omogočanja ustrezne dostopnosti za različne skupine invalidov, 
· dobili bodo koristne napotke o tem kaj lahko za dobro dostopnost svojih storitev in produktov storijo sami, 
· naučili se bodo pravilne komunikacije z različnimi skupinami invalidov in
· iz prve roke bodo slišali izkušnje različnih invalidov z Evropsko kartico ugodnosti za invalide.

2. Brezplačen pregled in ocena fizične dostopnosti objektov:
Terenske ocene fizične dostopnosti objektov ponudnikov ugodnosti za imetnike Evropske kartice ugodnosti za invalide izvaja Urbanistični inštitut RS, ki je partner projekta »Izboljšanje dostopnosti blaga in storitev za invalide z Evropsko kartico ugodnosti«. Ocena fizične dostopnosti objekta posameznega ponudnika bo objavljena ob njegovi ponudbi ugodnosti. Tako bodo imetniki kartice takoj vedel, da so zanje vaši objekti dostopni, sicer pa boste z oceno fizične dostopnosti prejeli konkretne, strokovne informacije o tem, kaj in kako je potrebno zadeve urediti, da bodo dostopne tudi za invalide. 
3. Promocija na družbenih omrežjih in drugih kanalih:
Nove ponudnike in njihova prizadevanja, da postanejo del vključujoče družbe, želimo tudi nagraditi. Zato bomo v novičnikih in na družbenih omrežjih Instagram in Facebook objavljali navdihujoče in uspešne zgodbe posameznih ponudnikov ugodnosti in jih izpostavili kot dobre prakse dostopnosti in omogočanja enakosti za vse.
4. Družbena odgovornost na visoki ravni: 
Kot ponudnik ugodnosti za imetnike Evropske kartice ugodnosti za invalide boste javno pokazali visoko raven ozaveščenosti vašega podjetja/ustanove o potrebah invalidov ter o omogočanju njihove družbene enakosti tudi na področju gospodarstva, kulture, športa, mobilnosti itd.
5. Skladnost z zakonodajo RS: 
Slovenska zakonodaja mora do konca leta 2025 sprejeti Evropski akt o dostopnosti, ki med drugim zavezuje k omogočanju ustrezne dostopnosti na mnogih gospodarskih in komercialnih področjih. Ponudnike ugodnosti bomo o potrebah in obveznostih omenjene zakonodaje pravočasno obvestili in svetovali, da bodo na novosti dobro pripravljeni.
6. Nov krog zvestih strank iz Slovenije in tujine: 
V Sloveniji  živi približno 15%  ljudi s statusom invalida, podobno razmerje invalidnih oseb pa je mogoče zaznati tudi na ravni populacije EU. Invalidi doma in po svetu se še vedno na dnevni ravni srečujejo z nedostopnostjo dobrin, storitev, produktov, infrastrukture, objektov in digitalnih vsebin, predvsem pa z visoko stopnjo neozaveščenosti o njihovih potrebah. Po drugi plati imajo invalidi manjše možnosti za visoko izobrazbo, kar vpliva na njihovo zaposlitev in posledično na njihovo ekonomsko stanje. Ponudniki ugodnosti za imetnike kartice – invalide, boste s ponudbo ugodnosti posledično pridobili tudi nove stranke za nakup vaših storitev ali produktov, ki vam bodo zaupale. Invalidi bodo vašo ozaveščenost o njihovih potrebah cenili in informacije delile tudi z drugimi invalidi in njihovimi bližnjimi. Evropska kartica ugodnosti za invalide je mednaroden projekt, kjer poleg Slovenije sodeluje še 7 drugih EU članic, zato bo vaša ponudba ugodnosti privabila tudi imetnike kartice oziroma potencialne nove stranke iz tujine.  

7. Fizična in digitalna oznaka za ponudnike ugodnosti imetnikom Evropske kartice ugodnosti: 
Vsi ponudniki ugodnosti v okviru Evropske kartice ugodnosti za invalide boste prejeli digitalno značko, ki jo boste lahko objavili na spletni strani vaše ustanove/podjetja, prejeli pa boste tudi fizično nalepko, ki jo boste lahko namestili na vhodu v vaše prostore. 


 

Projekt »Izboljšanje dostopnosti blaga in storitev za invalide z Evropsko kartico ugodnosti« je  sofinanciran iz Operativnega programa za izvajanje evropske kohezijske politike v obdobju 2014–2020, 9. prednostne osi »Socialna vključenost in zmanjševanje tveganja revščine«, 9.1 prednostne naložbe »Aktivno vključevanje, tudi za spodbujanje enakih možnosti in aktivne udeležbe, ter povečanje zaposljivosti« in
9.1.3 specifičnega cilja »Preprečevanje zdrsa v revščino oziroma socialno izključenost in zmanjševanje neenakosti v zdravju«.

